
МАТИЧНА БИБЛИОТЕКА „ЉУБОМИР НЕНАДОВИЋˮ ВАЉЕВО
РАСПИСУЈЕ ЛИТЕРАРНИ КОНКУРС
„ЉУБОМИР НЕНАДОВИЋˮ
ЗА НАЈБОЉИ ЕСЕЈ УЧЕНИКА СРЕДЊИХ ШКОЛА

Поводом обележавања 200 година од рођења Љубомира Ненадовића, једног од најзначајнијих српских књижевника, путописаца и просветитеља, Матична библиотека „Љубомир Ненадовићˮ Ваљево расписује литерарни Конкурс „Љубомир Ненадовићˮ за најбољи средњошколски есеј на једну од следећих тема:
– Сусрет култура у путописима Љубомира Ненадовића
– Слика Европе у путописима Љубомира Ненадовића
– Портрет као књижевни поступак у стваралаштву Љубомира Ненадовића
–  Облици хумора у делу Љубомира Ненадовића
– Језик и стил у делу Љубомира Ненадовића
– Аутобиографски елементи у делу Љубомира Ненадовића
– Епистоларна форма у делу Љубомира Ненадовића
– Песник и историчар народа: Историјска свест у делу Љубомира Ненадовића
– Љубомир Ненадовић као сведок 19. века
– Родољубље и национални идентитет у поезији Љубомира Ненадовића

УСЛОВИ КОНКУРСА:

1. Право учешћа на Конкурсу имају сви редовни ученици средњих школа на територији Републике Србије.


2. Есеј треба да буде оригиналан и необјављен рад.

3. Рад треба да буде откуцан у Word документу, ћирилицом.  Обим рада: од 3 до 8 страна (фонт Times New Roman, величина 12, проред 1,5).

4. Радови се достављају у електронској форми, на адресу literarnesekcije.va@gmail.com. Уз рад послати и посебан Word документ са основним подацима (кратка биографија ученика, адреса, број мобилног телефона, Е-mail, назив школе и име и контакт професора ментора). 

5. Конкурс је отворен до 30. новембра 2026. године, а резултати конкурса са списком имена финалиста (десет ученика који буду ушли у ужи избор) биће објављени 10. децембра 2026. године на сајту Матичне библиотеке „Љубомир Ненадовићˮ Ваљево. Жири ће доделити Прву, Другу и Трећу награду на Свечаној додели, чије ће време одржавања бити накнадно одређено. Трошкове превоза сносе школе учесника Конкурса.

6. Детаљнија обавештења могу се добити путем телефона 014/291-120, 014/291-130 или преко Е-mail адресе literarnesekcije.va@gmail.com.

Позивамо средњошколце да својим есејима одају почаст великом књижевнику и покажу како његово дело и данас инспирише нове генерације читалаца.

Tenedonu: 014 / 291-120, 291-130
www. bibliotekavaljevo.rs;

e-mail: office@bibliotekavaljevo.rs;
vabibli@yahoo.com




